ঢাকা
ঢাকা বিশ্বের মধ্যে রিক্সার রাজধানী নামে পরিচিত। প্রতিদিন গড়ে এখানে প্রায় ৪,০০,০০০ রিক্সা চলাচল করে।
রিক্সা এবং ইঞ্জিন চালিত অটো রিক্সা ঢাকার অন্যতম প্রধান বাহন, আর এই শহরে যে প্রায় ৪০০০০০০ এর বেশি রিক্সা চলাচল করে, তা অন্য সকল দেশের মধ্যে সর্বোচ্চ যদিও সরকারি হিসাব মতে ঢাকা শহরের জন্য মোট ৮৫,০০০ রিক্সার নিবন্ধন দেয়া হয়েছে। রিক্সা ঢাকা শহরের রাস্তার যানজটের অন্যতম কারণ এবং কিছু বড় বড় রাস্তায় রিকশা চলাচল বন্ধ করে দেওয়া হয়েছে।
ডেট্রয়েট ইন্টারন্যাশনাল রিভারফ্রন্ট
ডেট্রয়েট ইন্টারন্যাশনাল রিভারফ্রন্ট যুক্তরাষ্ট্রের ডেট্রয়েট নগরের ডেট্রয়েট নদীর তীরবর্তী এলাকা। অর্থাৎ অ্যাম্বাসেডর ব্রিজ থেকে ডেট্রয়েট নগরের বেল আইল পার্ক পর্যন্ত এলাকাকে ডেট্রয়েট ইন্টারন্যাশনাল রিভারফ্রন্ট হিসেবে চিহ্নিত করা হয়। এই এলাকায় পার্ক, উদ্যান, দোকান, শপিং মল, সুউচ্চ বাণিজ্যিক ভবন, আবাসিক ভবন অবস্থিত। ডেট্রয়েট ইন্টারন্যাশনাল রিভারফ্রন্ট প্রকল্পটি ডেট্রয়েটের সাবেক মেয়র কোম কিলপ্যাট্রিকের উদ্যোগে শুরু হয়। এটি ডেট্রয়েটের স্থাপত্য এবং নগর উন্নয়নের ক্ষেত্রে একটি বিশেষ উল্লেখযোগ্য প্রকল্প। জেনারেল মোটর কোম্পানির সদর দপ্তর রেনেইসেন্স সেন্টার এবং অমনি হোটেল নদী তীরবর্তী সর্বোচ্চ ভবন। এই এলাকায় বিভিন্ন বার্ষিক অনুষ্ঠানের আয়োজন করা হয়; এর মধ্যে সবচেয়ে উল্লেখযোগ্য হল উত্তর আমেরিকান আন্তর্জাতিক মোটোর প্রদর্শনী।